**задание за курсова ЗАДАЧА**

**по учебна дисциплина**

**„Методика на обучението по практика по специалностите от професионално направление „Здравни грижи” ”**

**ТЕМА:**

**„МЕТОДИЧЕСКА РАЗРАБОТКА НА УЧЕБНО-ПРАКТИЧЕСКО ЗАНЯТИЕ НА ТЕМА……………………”**

**ЗА СТУДЕНТИ ОТ МУ – ПЛЕВЕН БАКАЛАВЪРСКА СТЕПЕН**

**◼ СПециалност „УПРАВЛЕНИЕ НА ЗДРАВНИТЕ ГРИЖИ” ◼**

**◼ ЗАДОЧНА форма на обучение ◼**

**Гр. Плевен**

**2020 год.**

…………………………………………………………………………………………………….

КУРСОВА ЗАДАЧА

 Уважаеми колеги,

 Всички придобити знания и умения, свързани с методическите аспекти на преподаването по практика намират завършен израз в изработването на теоретическия модел на едно учебно-практическо занятие - “***Методика на провеждането на практическо занятие по зададена тема“*.** В тази връзка задачата ви е:

Да напишете методическа разработка на избрана от Вас тема, (списък с тематични единици ще ви бъде допълнително изпратен) **следвайки указанията:**

1. Курсовата задача се оформя с титулна страница съдържаща следните задължителни атрибути: висшето училище, факултета, специалността, темата на учебно практическото занятие, **данни за студента, Фак. №, специалност**, година, и други по избор на студента.

2. Структурата на методическата разработка заедно с предвидените приложения.

3. **Технически изисквания и оформление:**

 - ясен шрифт и големина на буквите 12 - 14 pt.;

 - номериране на страниците;

 - странично подравняване на текста;

 - библиографска справка за източниците, които са използвани да са представени в края на писменото задание, според изискванията.

3. Файлът с готовата методическа разработка се изпраща по ел. поща до преподавателя на адрес makreta\_99@yahoo.com ***най-късно седмица преди изпитната дата.***

4. Всяко оригинално решение, използвано в задачата ще бъде отчетено и оценено.

***Всеки опит за плагиатстване, заблуда на преподавателите и несериозно отношение към заданието ще бъде санкционирано***.

 Една изключително полезна задача, която ще ви даде възможност да затвърдите уменията си за разработване на теоретичен модел на учебно-практическо занятие, което ще ви направи по-уверени за участие в реален учебен процес на студенти от специалностите от професионално направление «Здравни грижи».

За ваше улеснение, нека си припомним основни моменти при писане на есе:

Целта на **методическата разработка** е ефективно управление на учебната форма, в случая, на учебно-практическото занятие. Обмисляйки предварително детайлите по организацията, методите на обучение и контрол, преподавателят може успешно да постигне специфичните учебни цели на съответната учебна форма.

 **Успешното справяне с поставената задача е гаранция за успешно реализиране на преддипломния държавен педагогически стаж, който ви предстои в следващия семестър!**

 **Структура на методическата разработка:**

1. Титулна страница
2. Специфични учебни цели
3. Предварителна подготовка на преподавателя и на студентите
4. Ход на учебно - практическото занятие – уводна част, същинска част и заключителна (адекватно разпределени във времето).
5. Приложения – напр. учебни задачи, въпроси за беседа, инструктаж, дидактически тест и др.
6. Използвана литература

**ИЗГОТВИЛ ЗАДАНИЕТО:**

 **/доц. М. Драганова./**